# Liittokokoukset

Liiton ylin päättävä elin on liittokokous, joka kokoontuu sääntömääräisiin kokouksiin liiton hallituksen määräämässä paikassa ja hallituksen kutsusta kaksi kertaa vuodessa: kevätkokous pidetään viimeistään maaliskuussa ja syyskokous viimeistään joulukuussa.

## Syyskokouksen tehtävät

* Valita kokoukselle puheenjohtaja, sihteeri, kaksi pöytäkirjantarkastajaa sekä ääntenlaskijat.
* Todeta kokouksen laillisuus ja päätösvaltaisuus.
* Hyväksyä liiton hallituksen esityksen perusteella seuraavalle toimintakaudelle toimintasuunnitelma ja siihen perustuva talousarvio.
* Määrätä seuraavan kauden jäsenmaksut sekä niiden suorittamisaika.
* Päättää toiminnantarkastajien palkkioista ja matkakorvauksista.
* Valita vuorovuosin kahdeksi vuodeksi liiton hallituksen puheenjohtaja tai varapuheenjohtaja siten, että puheenjohtaja valitaan parillisina ja varapuheenjohtaja parittomina vuosina.
* Valita hallitukseen kaksi varsinaista jäsentä erovuoroisten tilalle 11§:n mukaisesti tammikuun 1. päivänä alkavalle toimintakaudelle.
* Valita toiminnantarkastaja tarkastamaan liiton tilejä ja hallintoa sekä hänelle varahenkilö.
* Käsitellä seurojen tekemät aloitteet.
* Määrätä liiton virallinen äänenkannattaja.
* Päättää tarvittaessa liiton sääntöjen muuttamisesta ja liiton lopettamisesta yhdistyslaissa säädetyssä järjestyksessä.
* Käsitellä muut kokouskutsussa mainitut asiat.